《吴庸关 其一》
清代·黄曾

雄关虎踞划幽并，险扼开平控北平。万马边声通绝塞，九龙王气卫神京。

群山西导秦城势，比屋东延汉户名。今日烽烟消斥堠，也须因暇议屯兵。

作者简介：清浙江钱塘人，字菊人。道光十二年举人，官香河知县。极意为诗，有俗客来不作，在簿书旁不作，非有可传可诵之句亦不作。守律极严，措语极工。有《瓶隐山房诗钞》。